Jules Verne

náhľad|Ilustrácia z knihy ''20 000 míľ pod morom'', kapitán Nemo.
náhľad|''Maják na konci sveta'' je považovaný za jeden z najlepších románov verneovskej literárnej scény.

**Jules Gabriel Verne** (* 8. február 1828, Nantes, Francúzske kráľovstvo – † 24. marec 1905, Amiens, Francúzsko) bol francúzsky spisovateľ sci-fi a dobrodružného žánru. Jeho knihy sú dodnes obľúbené hlavne medzi mládežou.

## Životopis
Detstvo Julesa Verna je spojené s dnes už bývalým ostrovčekom Île Feydeau uprostred Loiry v Nantes, kde vyrástol, mal kamarátov a kde prežíval dobrodružné snové cesty. Strýko Châteaubourg, ktorý bol maliarom, tieto chlapčenské sny podporoval. Jules ho navštevoval s mladším bratom Paulom. Strýko mal albumy s vlastnými kresbami z krajín, ktoré spoznal a tieto malého Julesa veľmi zaujímali.  

V roku 1839 v lete sa Jules nechal najať ako plavčík na trojsťažník Coralia do Indie, jeho rodičia to však zistili a zabránili mu odísť. Verne vyštudoval právo a potom sa živil ako obchodník s akciami. 

10. januára 1857 sa oženil s Honorinou Hébé Morelovou, s ktorou mal syna Michela. Ten po jeho smrti dopísal rozpísané diela.

V roku 1862 sa zoznámil s nakladateľom Pierrom Julom Hetzelom, ktorý sa ako jediný zo všetkých parížskych vydavateľov rozhodol vydať jeho dielo *[[Päť týždňov v balóne]]*. Ponúkol mu zaň 10 000 frankov, na vtedajšie pomery slušnú sumu. Román mal obrovský úspech, preto Hetzel uzavrel s autorom exkluzívnu zmluvu na 20 rokov, v ktorej sa Verne zaviazal, že napíše dva romány ročne za honorár 20 000 frankov (10 000 frankov za jeden). Táto zmluva ho finančne zaistila a umožnila mu živiť sa iba písaním. Hetzel bol s Vernem ako autorom spokojný, keďže mu zabezpečoval nadštandardné príjmy a preto mu honorár postupne zvyšoval. Päťkrát zmenil zmluvu, takže si Verne mohol kúpiť vilu a jachtu. 

Verne veľa cestoval, navštívil severoafrické pobrežie, Baltské more, USA, Rusko atď. 

## Diela
Čiastočný zdroj
# *Cinq semaines en ballon* (1863), 1 zv. – ''Päť týždňov v balóne''
# *Paris au XXe siècle* (1863) – ''Paríž v 20. storočí''
# *Le voyage au centre de la terre* (1864), 1 zv. – ''Cesta do stredu Zeme'' *De la Terre à la Lune* (1865), 1 zv. – ''Cesta na Mesiac''
# *Voyages et aventures du capitaine Hatteras* (1866), 2 zv. – ''Dobrodružstvá kapitána Hatterasa''
# *Les enfants du capitaine Grant* (1868), 3 zv. – ''Deti kapitána Granta''
# *Autour de la Lune* (1870), 1 zv. – ''Okolo mesiaca''
# *Une ville flottante* (1871), 1 zv. – ''Plávajúce mesto''
# *Vingt mille lieues sous les mers* (1871), 2 zv. – ''Dvadsaťtisíc míľ pod morom''
# *Aventures de trois Russes et de trois Anglais* (1872), 1 zv. – doslova *Dobrodružstvá troch Rusov a troch Angličanov*
# *Le tour du monde en quatre-vingts jours* (1873), 1 zv. – ''Cesta okolo sveta za 80 dní''
# *Le pays des fourrures* (1873), 2 zv. – ''V krajine kožušín''
# *Le docteur Ox* (1874), 1 zv. – ''Doktor Ox''
# *L'île mystérieuse* (1875), 3 zv. – ''Tajomný ostrov''
# *Le Chancellor* (1875), 1 zv. – ''Denník stroskotanca''
# *Michel Strogoff* (1876), 2 zv. – ''Michail Strogov''
# *Les Indes noires* (1877), 1 zv. – ''Čierne Indie''
# *Hector Servadac* (1877), 2 zv. – ''Hector Servadac'' (v češtine *Na kometě*)
# *Un capitaine de quinze ans* (1878), 2 zv. – ''Pätnásťročný kapitán''
# *Les cinq cents millions de la Bégum* (1879), 1 zv. – ''Nečakané dedičstvo'' (''Oceľové mesto'')
# *Les tribulations d'un Chinois en Chine* (1879), 1 zv. – doslova *Číňanove trampoty v Číne* / *Utrpenie Číňana v Číne* (u nás často nesprávne prekladané ako *Muž z Hongkongu*)
# *La maison à vapeur* (1880), 2 zv. – ''Dom na paru''
# *La Jangada* (1881), 2 zv. – ''800 míľ po Amazone''
# *L'école des robinsons* (1882), 1 zv. – doslova *Škola robinsonov*
# *Le rayon vert* (1882), 1 zv. – ''Zelený lúč''
# *Kéraban le têtu* (1883), 2 zv. – ''Tvrdohlavý Kéraban''
# *L'étoile du sud* (1884), 1 zv. – ''Hviezda juhu''
# *L'archipel en feu* (1884), 1 zv. – ''Súostrovie v ohni''
# *Mathias Sandorff* (1885), 5 zv. – ''Nový gróf Monte Christo'' (''Matej Šándor-Nový gróf Monte Christo'')
# *Robur le Conquérant* (1886), 1 zv. – ''Robur Dobyvateľ''
# *Un billet de loterie No 9672* (1886), 1 zv. – doslova *Žreb číslo 9672*
# *Nord contre Sud* (1887), 2 zv. – ''Sever proti Juhu''
# *Le chemin de France* (1887), 1 zv. – doslova *Francúzska cesta*
# *Deux ans de vacances* (1888), 1 zv. – ''Dva roky prázdnin''
# *Sans dessus desous* (1889), 1 zv. – ''Všetko naopak''
# *Famille sans nom* (1889), 2 zv. – v češtine *Bezejmenná rodina*
# *César Cascabel* (1890), 2 zv. – ''César Cascabel''
# *Mistress Branican* (1891), 2 zv. – ''Pani Branicanová''
# *Le château des Carpathes* (1892), 1 zv. – ''Tajomný hrad v Karpatoch''
# *Claudius Bombarnac* (1893), 1 zv. – doslova *Claudius Bombarnac*
# *Petit Bonhomme* (1893), 2 zv. – ''Malý hrdina''
# *Mirifiques aventures de maître Antifer* (1894), 2 zv. – doslova *Neobyčajné dobrodružstvá majstra Antifera*
# *L'île hélice* (1895), 2 zv. – ''Plávajúci ostrov''
# *Face au drapeau* (1896), 1 zv. – ''Vynález skazy''
# *Clovis Dardentor* (1896), 1 zv. – doslova *Clovis Dardentor*
# *Le sphinx des glaces* (1897), 1 zv. – ''Ľadová sfinga''
# *Le superbe Orénoque* (1898), 2 zv. – ''Nádherné Orinoco''
# *Le testament d'un excentrique* (1899), 2 zv. – v češtine *Hra o dědictví*
# *Seconde patrie* (1900), 2 zv. – doslova *Druhá vlasť*
# *Le village aérien* (1901), 1 zv. – doslova *Dedina vo vzduchu*
# *Les histoires de Jean-Marie Cabidoulin* (1901), 1 zv. – ''Morská obluda''
# *Les frères Kip* (1902), 2 zv. – ''Bratia Kipovci''
# *Bourses de voyage* (1903), 2 zv. – doslova *Cestovné štipendiá*
# *Maître du monde* (1904), 1 zv. – ''Robur Pán sveta''
# *Un drame en Livonie* (1904), 1 zv. – v češtine *Drama v Livonsku*
# *L'invasion de la mer* (1905), 1 zv. – ''Záplava z mora''
# *Le phare du tour du monde* (1905), 1 zv. – ''Maják na konci sveta''
# *Le volcan d'or* (1906), 1 zv. – ''Zlatá sopka''
# *L'agence Thompson and Co.*(1907), 1 zv. – v češtine *Trampoty pana Thompsona*
# *La chasse au météore* (1908), 1 zv. – ''Honba za meteorom''
# *Le pilote du Danube* (1908), 1 zv. – ''Dunajský lodivod''
# *Les naufragés du Jonathan* (1909), 3 zv. – doslova *Stroskotanci z Jonathanu*
# *Le secret de Wilhelm Storitz* (1910), 1 zv. – ''Tajomstvo neviditeľna''
# *L'étonante aventure de la mission Barsac* (1914 – 1920), 1 zv. – ''Podivuhodné dobrodružstvá Barsacovej výpravy''

## Referencie

## Iné projekty

## Externé odkazy
* Jules Verne v Encyclopædia Britannica
* Jules Verne v Aronnax
* Jules Verne v databáze kníh


Kategória:Francúzski spisovatelia science-fiction
Kategória:Francúzski spisovatelia románov
Kategória:Osobnosti z Nantes (Francúzsko)
Kategória:Úmrtia na diabetes mellitus
Kategória:Osobnosti na francúzskych poštových známkach
Kategória:Osobnosti na rumunských poštových známkach